[ca] El present estudi se centra en la dessincronització dels horaris de classe dels i les adolescents amb les seves necessitats biològiques i socials, pel fet que no hi ha una coherència amb els horaris de les activitats extraescolars i els seus bioritmes. L'objectiu de la investigació és analitzar les necessitats biològiques, socials i educatives dels i les estudiants d'Educació Secundària Obligatòria a l'Escola Pia Sarrià i proposar un horari que s'ajusti a aquestes necessitats, i afavorir el seu benestar i millor rendiment acadèmic. Per dur a terme aquesta investigació, s'ha utilitzat una metodologia qualitativa d'estudi de cas, emprant qüestionaris, grups de discussió i entrevistes com a instruments de recerca. Els resultats principals trobats revelen que els horaris actuals no tenen en compte el desenvolupament de l'alumne a causa de dificultats d'organització i estructura. Això provoca una falta de productivitat durant les primeres hores del matí pels i les estudiants. Pel que fa als docents, la jornada lectiva és excessivament llarga, situant-se entre els països europeus amb més hores de classe i amb una gran quantitat de matèries. En l'àmbit social, més del 80% dels estudiants participen en activitats extracurriculars, el que fa que la seva jornada, tant lectiva com no lectiva, sigui més llarga que la d'un adult. Els i les estudiants veurien de manera molt positiva que aquestes hores es consideressin part de la jornada lectiva. La proposta horària que es planteja es dissenya a partir de les conclusions extretes de la recerca i tenint en consideració que és important que hi hagi un canvi en les polítiques educatives, sobretot en la disminució de la càrrega lectiva.

[en] This study focuses on the de-synchronization of the class schedules of teenagers with their biological and social needs, because there is no consistency with the schedules of after school activities and their bioritms. The aim of the research is to analyse the biological, social and educational needs of and students of compulsory secondary education at the Pia Sarrià School and to propose a timetable that meets these needs, and to promote their well-being and better academic performance. To carry out this research, a qualitative case study methodology has been used, using questionnaires, discussion groups and interviews as research instruments. The main results found reveal that current schedules do not take into account student development due to organizational and structure difficulties. This causes a lack of productivity during the early hours of the morning for students. As far as teachers are concerned, the working week is excessively long, ranking among the European countries with the most class hours and a great deal of subjects. In the social field, more than 80% of students participate in extracurricular activities, which makes their day, both collective and non-collective, longer than that of an adult. It would be very positive for students to see these hours as part of the working day. The timetable proposal that is being proposed is designed on the basis of the conclusions drawn from research and bearing in mind that it is important for there to be a change in educational policies, particularly in the reduction of the collective burden.